XIV 



Prvi naš predlog, da se naime uredi samostalna ornitološka po- 

 staja, sa svojim osobljem i prostorijama nije kr. zem. vlada poradi 

 skučenih novčanih sredstava mogla uvažiti, ali se izjavila sprem- 

 nom, podupirati svaki rad u tom smjeru unutar društva. Uzevši 

 ovu izjavu vis. kr. zem. vlade na znanje, sastavio je odbor drugi 

 predlog, kojim se omogućilo oživotvorenje te institucije. Hrvatska 

 ornitološka centrala je sada ustrojena unutar hrv. naravoslovnoga 

 društva tako, da je imenovan posebni stručni pododbor, koji 

 nadzire radnje centrale, dok je vis. kr. zera. vlada imenovala 

 upraviteljem centrale našeg člana gosp. dra. E. Rasslera, koji uz 

 sniženi broj svojih učevnih sati bez daljnje nagrade poslove 

 centrale vodi. Publikacije ornitološke centrale štampaju se u 

 našem „Glasniku" na trošak kr. zem. vlade. Članovi centrale, 

 koji su ujedno i članovi društva dobivaju čitav „Glasnik", a mo- 

 tritelji ne članovi samo separatne otiske o izvješću centrale. Tako 

 je uspjelo uz patriotsku požrtvovnost toga pododbora i upravi- 

 telja centrale te njenih motritelja već ove godine sakupiti lijep 

 broj podataka, tako da je prvi izvještaj hrv. ornitološke centrale 

 mogao izaći u jur doštampanom 2. polugodišnjaku „Glasnika" za 

 g. 1901. 



Tim je odbor, kako to veleslavna skupština uvidja, svoj 

 djelokrug znatno raširio, pa je nade, da će i mnogi motritelj 

 postati pravim članom našega društva. 



Ali će se, kako se odbor pouzdano nada, moći društvo još 

 i u drugom jednom smjeru proširiti i to osnutkom drugih sekcija, 

 pa je u to ime zaključkom odbora jučer u javnim glasilima izišao 

 poziv na pristup astronomičkoj sekciji. Ako i ova akcija sretno 

 uspije, učvrstiti će se društvo još bolje, pa će moći pristupiti 

 otvaranju drugih sekcija. 



Što se tiče članova društva, to možemo zadovoljstvom iz- 

 nijeti činjenicu, da akoprem su — što veoma žalimo — neki 

 članovi istupiH, broj članova konstanto raste, tako da za g. 1902. 

 imademo već preko 100 članova. 



društvenoj imovini izvjestit će Vas potanje g. blagajnik. 



Ja konstatiram zahvalno, da nas članovi podupiru i da se 

 naš rad uvažuje i na višem mjestu. Tako nam g. pisci prepu- 

 štaju drage volje besplatno svoje rasprave i radnje za „Glasnik", 

 a eto ove godine nam je visoka kr. zem. vlada odio za bogo- 

 štovlje i nastavu povisila godišnju potporu od 400 K na 500 K. 



